דניאל זמיר

דניאל זמיר (נולד בכ"ו בחשוון ה'תשל"ט, 25 בנובמבר 1978 בפתח תקווה) הוא מוזיקאי ג'אז, נגן סקסופון (אלט וסופרן) וזמר ישראלי. זמיר נולד לרותי ושמוליק זמיר, משפחה חילונית מפתח תקווה, מגיל 5 למד נגינה על פסנתר, כינור ותופים, בגיל 12 החל ללמוד לנגן בסקסופון אלט. למד בבית הספר יסודי 'הס' בפתח תקווה. בוגר תיכון תלמה ילין. לאחר לימודיו שוחרר מצה"ל עקב תת-משקל ונסע לניו יורק, שם החל להתעניין במוזיקה יהודית, חסידית ומזרח אירופאית ולפתח את סגנונו הג'אזי-יהודי. בניו יורק התגלה על ידי הסקסופוניסט והמלחין היהודי ג'ון זורן, שהחתים אותו בחברת ההקלטות שלו "TZADIK". תחת הלייבל TZADIK הקליט זמיר שלושה אלבומים יחד עם הרכבו Satlah בהשתתפותו של זורן עצמו, שניים מהם אלבומי אולפן: "Children of Israel" ו-"Satlah", ואלבום אחד בהופעה חיה "Exodus". ב-"Satlah" ובאלבום ההופעה "Exodus" מופיעים חומרים מקוריים שנכתבו על ידי זמיר בעצמו. האלבום "Children of Israel" מכיל עיבודי ג'אז מקוריים של זמיר והרכבו ללחנים ישראלים ויהודים מסורתיים. בכל שלושת האלבומים מופיע זמיר כסולן לצד חטיבת קצב, הכוללת גיטרה בס ותופים ובליווי אנסמבל כלי נשיפה. בחלק מן הקטעים משתתף גם ג'ון זורן. בתקופת שהותו בניו יורק התקרב לדת, חזר בתשובה והפך לחסיד חב"ד. בשנת 2006 חזר לישראל להופיע והוציא תחת הלייבל התו השמיני את אלבומו הרביעי "אמן". בשנת 2008 הוציא את אלבומו הרביעי תחת TZADIK שנקרא "I Believe". בשנת 2009 הוציא זמיר תחת התו השמיני אלבום נוסף, "אחד", בהשתתפותם של זוהר פרסקו וברי סחרוף. באלבום זה כתב זמיר סוויטה בארבעה חלקים המוקדשת לגלעד שליט ובנוסף הקדיש את האלבום כולו לשחרורו של החייל החטוף. לקראת צאת אלבומו "געגוע לכאן", הוציא זמיר באוגוסט 2010 שיר מתוכו, "שיר געגוע לכאן", בו מתארח אביתר בנאי כזמר ליווי. בשנת 2010 התמנה למנהל אקדמי בבית הספר הגבוה למוזיקה "מזמור" בגבעת וושינגטון.את בית הספר הקים איציק וייס, אליו חברו זמיר והרב מרדכי ורדי. באותה שנה נבחר גם כזוכה פרס ראש הממשלה למלחינים לשנת 2010. בשנת 2012 הוציא זמיר את האלבום "נחמה ועידוד" בהפקה עצמית בו התארחו מתיסיהו, ויוני רכטר. בשנת 2014 הוציא את האלבום "חי" בו התארחו יונתן רזאל וברי סחרוף. בשנת 2015 הוציא את האלבום "Forth And Back" בחברה הגרמנית "JazzHaus" וכן את האלבום "Redemption Songs" בלייבל האמריקאי "Tzadik" בהפקת ג'ון זורן. בשנת 2016 השתתף זמיר בפרויקט אלפיים עשרים ושלוש. של איה כורם וביצע את השיר "אני לא אמכור אותי". השיר יצא כאחד משלושת הסינגלים הראשונים מהאלבום. בשנת 2019 הוציא זמיר את אלבומו ה-13 ״אלי״ (אלבומו הרשמי הראשון שכולו שירים בעברית) ויצאו ממנו הסינגלים - ״במקום טבעת״, ״מודה אני״, ״ליברמן״, ״כף הקלע״, ״חלום״. ביולי 2019 שיחק בסדרת המתח המדובב. בשנת 2022 יצר יחד עם דוד לביא את הפסקול לסדרה הישראלית "ריקוד האש". ב-17 באוגוסט 2023 יצא לאור השיר "כתונת פסים 2023" בו השתתף לצד אמנים ישראלים רבים אחרים. אחד מתלמידיו המוכרים הוא נגן כלי הנשיפה נחמן צוקר בספטמבר 2020, בראיון לעלון השבת "עולם קטן", יצא מהארון כביסקסואל וקרא להומוסקסואלים שאינם מאושרים בדרכם לבחון זאת כחלופה: "יש דרך לחיות עם המשיכה לבני מינך, והיא חלופה למה שמשטרת המחשבות של הפוליטיקלי קורקט מבית היוצר של הלובי החזק ביותר בחברה בישראל, הכריחה אותנו לחשוב עד עכשיו. אני יכול לאהוב את עצמי, לקבל את המשיכה שלי לבני מיני, לא להתבייש בה, לא להתנגד לה, ועדיין – אני לא חייב להתמסר לה ולהכפיף את חיי אליה. אני יכול להיות נשוי באושר לאישה כמו כל גבר אחר, להימשך לנשים כמו כל גבר אחר." זמיר הוא גרוש, אב לשניים ומתגורר בירושלים. Satlah‏ (2000) Children of Israel‏ (2002) Exodus‏ (2003) הזמיר שר פופ‏ Zamir Sings (pop!)‏ (2004) אמן‏ Amen‏ (2006) I Believe‏ (2008) אחד‏ One‏ (2009) געגוע לכאן‏ Gaagua Lekan‏ (2010) נחמה ועידוד‏ Song For Comfort‏ (2012) חי‏ Alive‏ (2015) Forth and Back‏ (2015) Redemption Songs‏ (2015) Esa Einai (with Mendy Portnoy)‏ (2015) אליי (2019) מדיה וקבצים בנושא דניאל זמיר בוויקישיתוף אתר האינטרנט הרשמי של דניאל זמיר (הקישור אינו פעיל, 2024) דניאל זמיר, באתר MusicBrainz (באנגלית) דניאל זמיר, באתר Discogs (באנגלית) דניאל זמיר, באתר Songkick (באנגלית) דניאל זמיר, דף שער בספרייה הלאומית דניאל זמיר, באתר MOOMA (בארכיון האינטרנט) דף הבית של הלייבל TZADIK אשר קשר, "אני מאמין" של דניאל זמיר: מג'ז ועד רגאיי יהודי, באתר nrg‏, 22 ביוני 2008 עדי גרסיאל, צליל משודרג, באתר ערוץ 7, 14 באוגוסט 2008 אור ברנע, כיף התקווה הטובה, באתר ynet, 19 בינואר 2009 קורא לתקווה: סינגל חדש לדניאל זמיר, באתר nrg‏, 10 בפברואר 2009 תומר יודלביץ', מלא תשוקה: על "אחד" של דניאל זמיר, באתר nrg‏, 20 באפריל 2009 דניאל זמיר, דניאל זמיר ואביתר בנאי מתגעגעים ביחד, באתר ynet, 25 באוגוסט 2010 אור ברנע, אוונגרד בחסות הקב"ה, באתר ynet, 12 בספטמבר 2010 רונית מזרחי, בגובה העיניים עם דניאל זמיר, באתר nrg‏, 24 בספטמבר 2010 הדס כהן, ‏דניאל זמיר בהופעה: מה קורה כשענק ג'אז מארח שלוש מעצמות מוסיקה?, באתר "סרוגים", 18 באוקטובר 2010 "היה ברור לי שאין שם כלום" - דניאל זמיר והיהדות, ערוץ אורות ביוטיוב דניאל זמיר, דניאל זמיר: "אל תמכרו לי לוקשים על הדרת נשים", באתר ynet, 20 בדצמבר 2011 דניאל זמיר בראיון אישי, אתר הדברות ריאיון עם דניאל זמיר בתוכנית ניגון של הלב בערוץ מאיר סער גמזו, ספר דניאל, באתר ישראל היום, 3 באפריל 2015 יואב קוטנר, דניאל זמיר: "שומע תדר ומתרגם למוזיקה", באתר ynet, 27 ביולי 2015 רותי קדוש, מחרדים ועד הומואים: דניאל זמיר שר לכולם, באתר nrg‏, 10 באוגוסט 2015 יוני קמפינסקי, ג'אז יהודי ושליחות רוחנית: ריאיון עם דניאל זמיר, מגזין ערוץ 7 22.10.15 דניאל זמיר מתארח בתוכנית "שעה של אנשים", רדיו גלי ישראל, 6 באוגוסט 2015 עפרה לקס, עניין אישי והפעם עם דניאל זמיר, באתר ערוץ 7, 15 בספטמבר 2016 אבנר שאקי, דניאל זמיר: "אני משלם מחיר, אבל משלם אותו באהבה ענקית", ראיון באתר "הידברות", 4 ביולי 2019 יעקב בר-און, ‏"אירוני שאסף אמדורסקי ורינה מצליח הרגו את המחאה שלנו, גם אם לא התכוונו לכך", באתר מעריב אונליין, 16 באוגוסט 2020 גואל פינטו, "אני אידיוט שעושה דברים אידיוטיים": דניאל זמיר על היציאה מהארון, ההתבטאויות השנויות במחלוקת והפגישה עם בן גביר, באתר כאן – תאגיד השידור הישראלי, 6 באפריל 2021 איתי שטרן, דניאל זמיר: "אין דבר שדתיים יותר מפחדים ממנו מאשר הומואים", באתר הארץ, 18 באוגוסט 2021 אתר הבית של דניאל זמיר מזמור - בית הספר הגבוה למוזיקה בת זמננו רן בוקר, חופשייה: האזנה ראשונה לפרויקט של איה כורם, באתר ynet, 28 באוגוסט 2016 יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023 יוסף רוסו ורועי אהרוני, דניאל בגוב האריות - עולם קטן, באתר www.olam-katan.co.il